
ДO
Г-Н СВЕТЛОЗАР СИМЕОНОВ
ОБЩИНСКИ СЪВЕТНИК

ЧРЕЗ
АКАД. ХРИСТО БЕЛОЕВ, ДТН
ПРЕДСЕДАТЕЛ НА ОБЩИНСКИ СЪВЕТ – РУСЕ


Относно: Запитване с изходящ № ОбС-1306/13.10.2026 г. 

УВАЖАЕМИ ГОСПОДИН СИМЕОНОВ,

По постъпило Ваше питане, вх. №ОбС-1306/13.10.2026 г., заведено в общинска администрация с наш вх. № 06-01-371/14.10.2026 г., отговаряме на поставените от Вас въпроси, касаещи изграждането на зона за свободно разхождане на кучета в ж.к. „Родина 2“, както следва:
1. На коя дата е извършен огледат /обследването/ на предложението на място в ж.к. „Родина 2“, ул. „Шипка“, между №45 и №51 и кои представители на Община Русе са участвали?
2. Какви са резултатите от извършеното обследване и изготвено ли е писмено становище, протокол, доклад или друг документ?
3. Установена ли е собствеността и предназначението на терена и съществуват ли устройствени, технически, инфраструктурни, екологични или други пречки за изграждането на площадката за домашни любимци?
4. Подходящ ли е предложения терен за изграждане на специализирано заграждение за разходка на кучета?
5. Ако теренът е подходящ – какви конкретни действия ще предприеме Община Русе, в какъв срок и предвижда ли се необходимото финансиране?
6. Ако предложеният терен е определен като неподходящ – какви са конкретните причини и разглеждана ли е друга подходяща локация  в непосредствена близост?
7. Възможно ли е обектът да бъде включен в инвестиционната програма/бюджета на Община Русе, и ако да – за кой период?
8. Какво е окончателното становище на Община Русе по предложението от 19.06.2026 г.?
9. В какъв срок може да бъде взето окончателно решение за да бъдат информирани 62-мата граждани, подкрепили инициативата с подписите си, както и останалите жители на района?

При извършената проверка на разглеждания терен - ПИ 63427.5.1240 по кадастралната карта на гр. Русе, целият с площ 2515 кв.м., се установи, че същият е общинска собственост и е с начин на трайно ползване: за обществен селищен парк, градина. Не са установени налични подземни комуникации под терена, което го прави подходящ за изграждането на зона за свободно разхождане за кучета.
Единственото съображение за безопасността на жителите, при изграждането на зоната е съществуващата в близост детска площадка. За избягването на инциденти е необходимо отговорно отношение от страна на стопаните на домашни любимци, които ще използват споделените пространства.
Поради факта, че предложението е направено през 2026 г. и за изграждането на  обекта не е предвидено финансиране, е извършено пазарно проучване за необходимите средства за неговото изпълнение, на база на което е изготвено предложение за включването му в капиталовата програма на Община Русе за 2027 г.
След приемането на капиталовата програма ще се предприемат действия по сключване на договор и реализацията на обекта.


С уважение,		                        
ПЕНЧО МИЛКОВ
Кмет на Община Русе

